open-index/open-wikipedia-markdown huggingface dataset:
לבאנץ

[ממוזער|290x290 פיקסלים|ויקטור מדאראש: קורוץ ולבאנץ, בבעלות מוזיאון החרסינה של [הרנד]]
**לבאנץ** או ברבים: **לבנצים** (בהונגרית: **labancok**) היה הכינוי בהונגריה במאה ה-17 ובמאה ה-18, לצבאות גרמניים בעיקר, שהיו נאמנים לבית הבסבורג ושהו בשטח הונגריה וכן כינוי למצדדים ההונגרים בשושלת הבסבורג שלחמו שניהם בעיקר בכוחות של הרוזן אימרה טקלי (משנת 1690 נסיך טרנסילבניה) שהוביל את התקוממות נגד ההבסבורגים וכן ולאחר מכן לכוחות במלחמת פרנץ ראקוצי. אלה שעמדו נגדם מהצד ההונגרי נקראו קורוץ או קורוצים.

## מקור השם
ישנם מספר רעיונות לגבי מקור השם לבאנץ:
* ייתכן ומקורו במילה ההונגרית לובונץ, שהתייחסה לפאה גדולה אופנתית בחצר הקיסר בווינה. גם המילה לופונץ עשויה להסביר, מכיוון שמשמעותה היא מרושל או מרופט.
* על פי גרסה פופולרית אחרת, המילה היא חיבורן של שתי המלים "לאוף הנס" {Lauf Hans) הגרמנית (שפירושו "רוץ הנס"). עם זאת, על פי המילון הפרשני ההונגרי למילים מדעיות ושל שפת דיבור, זה לא נכון.
* המילה עשויה להיות גם ממקור צרפתי מ-"Le Blanc" (מבוטא בצרפתית לבלאן), שפירושה "לבן". זאת בשל העובדה כי הרוב המכריע של הצבא האוסטרי של אותה התקופה (במיוחד חיל הרגלים) לבש מדים לבנים. בחצרו של ראקוצי היו הרבה קציני הכשרה והדרכה צרפתים. ההונגרים לקחו מהם את המונח, כנראה, מכיוון שהצרפתים כינו לעיתים קרובות את האוסטרים "לְבּלַאן" (או כפי שמבוטא פונטית בהונגרית:לבלאנץ), כלומר לבנים.

## שינויים במשמעות המילה לבאנץ
בניגוד לקורוצים, המילה לבאנץ לא הפכה לשם עצמאי במהלך מאבקי העצמאות המוקדמים של התקופה נגד בית הבסבורג. המורדים הקורוצים התכוונו במילה בעיקר לצבא הזר של ההבסבורגים, ורק מאוחר יותר הוחלה המילה גם על חסידי בית החצר הווינאי ההונגרים, עם שינוי המשמעות המתבקש.

למילה לבאנץ יש משמעות שלילית בהונגרית מאז המאה ה-19, מאז ייסוד ההיסטוריוגרפיה הלאומית ההונגרית, והמילה שומרת למעשה על משמעות זו עד היום. המילה לבאנץ הפכה בהונגרית לשם נרדף לפחדנות, לערמומיות ולאי-פטריוטיות עבור נציגי ההיסטוריוגרפיה המקובלת הפרוטסטנטית ההונגרית (בית הבסבורג הייתה קתולית ונלחמה ללא הרף בפרוטסטנטים). בחיים הציבוריים ההונגריים של המאה ה-21, עדיין ניתן למצוא את ההקבלה קורוץ-לבאנץ, וקמים כל העת ארגונים על בסיס עולם הרגשות קורוץ ולבאנץ כסוג של רנסאנס לאומי. שמאל|ממוזער|290x290 פיקסלים|גאורג פיליפ רוגנדס: לבנצים אחרי הקרב

## ראו גם
* היסטוריה של הונגריה

## לקריאה נוספת
*  
* (Slowakei in der frühen Neuzeit (1526–1711 

## הערות שוליים

קטגוריה:הונגריה: תרבות
קטגוריה:הונגריה: היסטוריה צבאית
קטגוריה:הונגריה: היסטוריה
שי ברדה

[ממוזער|שי ברדה (משמאל) בשיחת תדרוך עם [עלי מוחמד (כדורגלן)|עלי מוחמד במכבי נתניה, 2019]]
**שי ברדה** (נולד ב-15 באוגוסט 1976) הוא מאמן כדורגל ישראלי המשמש כמאמנה של עירוני קריית שמונה מליגת העל.

## קריירה
ברדה גדל בבת ים ושיחק בקבוצת הנוער המקומית, ובהמשך בקבוצות בליגות הנמוכות. היה מורה לספורט במקיף עירוני חשמונאים בת ים.

### מאמן
את קריירת האימון שלו החל ב-2006 בקבוצת נערים ב' של הפועל כפר סבא. ב-2007 שימש לעיתים כסקאוט עבור בית"ר ירושלים.

#### שיתוף פעולה עם סלובודאן דראפיץ'
ב-2008 מונה ברדה כעוזר-מאמן בקבוצה הבוגרת של הפועל כפר סבא, לצדו של המאמן סלובודאן דראפיץ'. ב-2009 עבר ברדה למחלקת הנוער של הפועל תל אביב, ואימן את קבוצת נערים ב' של המועדון למשך עונה, ואת קבוצת נערים א' בעונה שלאחריה. ב-2010 מונה למאמן קבוצת הנוער של המועדון שם היה שנתיים.

החל מ-2013 עבד ברדה בשיתוף פעולה עם סלובודאן דראפיץ', שהוגדר כמאמן הראשי, אך ברדה קיבל סמכויות אימון נרחבות, ובכל מחצית שנייה הוא זה שעמד בצידי המגרש, ונתן הנחיות לשחקנים. לאחר היכרות מוקדמת ביניהם, אף על פי שלא עבדו יחד רשמית, כשמונה דראפיץ' ב-2013 לאימון בית"ר תל אביב רמלה התנה את הגעתו בהחתמתו של ברדה. הם אימנו יחד בבית"ר ירושלים, ועברו יחד למכבי נתניה, ולאחר מכן חזרו לבית"ר בתור צמד מאמנים. לדבריהם הם קיבלו את ההחלטות בשיתוף פעולה, ולא ראו בעצמם כמאמן ועוזרו אלא כשני מאמנים. ב-20 במרץ 2021, לאחר שלא הצליחו להעפיל לפלייאוף העליון, התפטרו דראפיץ' וברדה מתפקידם.

#### כמאמן יחיד
ב-5 בינואר 2022 מונה למאמנה של הפועל נוף הגליל. בהופעת הבכורה שלו כמאמן יחיד על הקווים בליגת העל הובסה נוף הגליל 2–6 על ידי עירוני קריית שמונה, אותה אימן סלובודאן דראפיץ', שותפו לאימון של ברדה בעבר. בתום העונה ירדה הקבוצה לליגה הלאומית.

ב-17 במאי 2022, לקראת עונת 2022/2023, מונה למאמנה של מכבי פתח תקווה מהליגה הלאומית. ב-26 בדצמבר 2022 פוטר מתפקידו.

ב-16 במאי 2023 מונה למאמנה של עירוני קריית שמונה. בסיום העונה העפיל עם הקבוצה לליגת העל.

## חיים אישיים
ברדה בעל תעודת הוראה ותואר ראשון בחינוך, ותואר שני במערכות מידע. בתחילת הקריירה כמאמן עבד גם כמורה לחינוך גופני.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:בת ים: כדורגלנים
קטגוריה:מאמני כדורגל ישראלים
קטגוריה:מאמני בית"ר ירושלים
קטגוריה:מאמני הפועל כפר סבא
קטגוריה:מאמני מכבי נתניה
קטגוריה:מאמני הפועל נוף הגליל
קטגוריה:מאמני מכבי פתח תקווה
קטגוריה:מאמני עירוני קריית שמונה
קטגוריה:בוגרי אורט מלטון (בת ים)
קטגוריה:ישראלים שנולדו ב-1976
רכס קונוויי

**רכס קונוויי** (באנגלית: **Convoy Range**; מילולית: רכס השיירה) הוא רכס רחב באזור חוף סקוט, בארץ ויקטוריה, שבאנטארקטיקה.

מרבית הרכס הוא רמה הררית מישורית.

הרכס משתרע דרומית מאוכף פריי, ועד קרחון מאקאיי.

בצידו במזרחי של הרכס הוא מסתיים במצוקים תלולים; בצידו המערבי של הרכס, הרמה יורדת בהדרגה עד שהופכת לגדה של קרחון קיימברידג'.

הרכס מהווה את הגבול המערבי של אגן הניקוז של קרחון פריי.

## היסטוריה
### חקר ומיפוי הרכס
מחלקת החקר הניו זילנדית הצפונית (The New Zealand Northern Survey Party) של המשלחת הטראנס-אנטארקטית של חבר העמים הבריטי (אשר חקרה את אנטארקטיקה בין השנים 1956–1958), חקרה את אזור רכס קונוויי בשנת 1957.

### מקור השם
מחלקת החקר נתנה לרכס את שמו.

הרכס נקרא על שם שיירת הספינות (שייטת הספינות), אשר הפליגה למצר מקמרדו בעונת המחקר (הקיץ האנטארקטי) 1956–1957.

מחלקת החקר קראה לאתרים ברכס על שמם של כלי השיט השונים אשר הפליגו למצר.

## לקריאה נוספת

* Giovanni Capponi, Chiara Montomoli, Stefano Casale & Matteo Simonetti (2020), **[https://www.tandfonline.com/doi/full/10.1080/17445647.2020.1822218 Geology of the northern Convoy Range, Victoria Land, Antarctica]**, Journal of Maps, 16:2, 702-709, DOI: 10.1080/17445647.2020.1822218
* T.]. CHINN, **[https://www.cambridge.org/core/services/aop-cambridge-core/content/view/EB39561D0086AA0267452829378D4B1C/S0260305500016566a.pdf/div-class-title-glacier-disequilibrium-in-the-convoy-range-transantarctic-mountains-antarctica-div.pdf Glacier disequilibrium in the Convoy Range, Transantarctic Mountains, Antarctica]**, Annals of Glaciology 20 1994, PP 269 - 276
* Capponi, G.; Montomoli, C.; Casale, S.; Simonetti, M.; Cox, S. C.; Läufer, A.; Musumeci, G.; Salvatore, M. C., **[https://ui.adsabs.harvard.edu/abs/2019AGUFMEP53F2191C/abstract Geological mapping in the Convoy Range (Victoria Land, Antarctica) and the GeoMap database]**, American Geophysical Union, Fall Meeting 2019, abstract #EP53F-2191
* DENTON, GEORGE & Sugden, David. (2005), **[https://www.researchgate.net/publication/230028291_Meltwater_features_that_suggest_Miocene_ice-sheet_overriding_of_the_Transantarctic_Mountains_in_Victoria_Land_Antarctica Meltwater features that suggest Miocene ice-sheet overriding of the Transantarctic Mountains in Victoria Land, Antarctica]**, Geografiska Annaler: Series A, Physical Geography. 87. 67 - 85. 10.1111/j.0435-3676.2005.00245.x


## קישורים חיצוניים
* רכס קונוויי באתר הסקר הגאולוגי של ארצות הברית
* רכס קונוויי באתר הגאזט האנטארקטי של ממשלת ניו זילנד
** תצלום רכס קונוויי באתר הגאזט האנטארקטי של ממשלת ניו זילנד
* רכס קונוויי באתר הגאזט האנטארקטי של ממשלת אוסטרליה
* רכס קונוויי באתר הגאזט האנטארקטי המשווה SCAR של ממשלת אוסטרליה
* רכס קונוויי באתר marineregions
* תחזית מזג אוויר עדכנית ארוכת טווח עבור רכס קונוויי

## הערות שוליים

קונוויי
קונוויי
קרחון אלברכט פנק

**קרחון אלברכט פנק** (באנגלית: **Albrecht Penck Glacier**) הוא קרחון באזור חוף סקוט, בארץ ויקטוריה, שבאנטארקטיקה.

הקרחון ממוקם בין קרחון פריי והדום הקרח אוונס.

הקרחון זורם לכיוון דרום, כשהוא מנקז את ההרים סביבו.

הקרחון נשפך אל מפרץ טריפ.

## היסטוריה
### גילוי ומיפוי הקרחון

הקרחון מופה לראשונה על ידי משלחת החקר הבריטית לאנטארקטיקה (משלחת נמרוד), אשר חקרה את אנטארקטיקה בין השנים 1907–1909.

### מקור השם

משלחת נמרוד נתנה לקרחון את שמו.

הקרחון נקרא על שמו של אלברכט פנק, שהיה מנהל המכון לאוקיינוגרפיה, והמכון לגאוגרפיה שבברלין.

## לקריאה נוספת

• Jane G. Ferrigno, Kevin M. Foley, Charles Swithinbank, and Richard S. Williams, Jr., **[https://pubs.usgs.gov/imap/i-2600-i/pdf/RossI-map2600_pamphlet.pdf CCoastal-Change and Glaciological Map of the Ross Island Area, Antarctica: 1962–2005]**, USGS

## קישורים חיצוניים
* קרחון אלברכט פנק באתר הסקר הגאולוגי של ארצות הברית
* קרחון אלברכט פנק באתר הגאזט האנטארקטי של ממשלת ניו זילנד
* קרחון אלברכט פנק באתר הגאזט הגאוגרפי של ניו זילנד
* קרחון אלברכט פנק באתר הגאזט האנטארקטי של ממשלת אוסטרליה
* קרחון אלברכט פנק באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור קרחון אלברכט פנק
* מחשבון מרחקים - המרחק מקרחון אלברכט פנק לאתרים סמוכים

## הערות שוליים

אלברכט פנק
איימי אלן

**איימי אלן** (באנגלית: **Amy Allen**) (נולדה ב-1992) היא פזמונאית, מפיקה וזמרת אמריקאית. ידועה בשל שיתופי הפעולה שלה עם אמנים כגון  סברינה קרפנטר, הארי סטיילס, הלסי, טייט מקריי, שון מנדס וקמילה קביו.

## ביוגרפיה
היא הייתה ספורטאית בנעוריה ומשתתפת במרתונים, דבר המסייע לה בסיבולת הנדרשת בקריירת הכתיבה שלה. אלן למדה בבוסטון קולג' ומאוחר יותר סיימה את לימודי המוזיקה שלה במכללת ברקלי למוזיקה בבוסטון. אלן למדה בברקלי למרות שלא ידעה תווים, והתחילה לכתוב שירים בהשפעת משוררים ופזמונאים.

### קריירה
בשנת 2012 השתתפה בעונה השנייה של תוכנית המציאות האמריקאית, The Voice. היא הקימה את להקת הפופ רוק "Amy & The Engine" אשר הוציאה שלושה אלבומי ולפן בין השנים 2015 ו-2017.

בשנת 2018 הפיקה את השירים "Back to You" של סלינה גומז ו-"Without Me" של הלסי, כשהאחרון הגיע למקום הראשון בבילבורד הוט 100. בשנת 2019 אלן שיתפה פעולה עם הארי סטיילס בסינגל "Adore You" ועם הלסי פעם נוספת בסינגל "Graveyard".

בינואר 2020 היא הופיעה ברשימת פורבס 30Under30 בקטגוריית ה"מוזיקה".

בין השנים 2022–2024, אלן עבדה גם עם אמנים ידועים כולל אוליביה רודריגו, ג'סטין טימברלייק, האחים ג'ונאס, מארן מוריס ונייל הורן. טייט מקריי ציינה את היכולת של אלן לבטא רגשות בצורה מיוחדת. היא עבדה עם אלן על אלבומה *[[Think Later]]* שיצא בדצמבר 2023 וכלל את הלהיט "Greedy". אלן הייתה מועמדת לפרס פזמונאי השנה בטקס פרסי הגראמי 2024 וצפויה לקבל מועמדות נוספת לשנת 2025.

אלן עבדה על כל השירים באלבומה של סברינה קרפנטר, *[[Short n' Sweet]]*, שיצא באוגוסט 2024 והגיע לראש מצעד הבילבורד 200. באלבום היו שלושה סינגלים מצליחים: "Espresso", "Taste", ו-"Please Please Please", שהגיע לראש מצעד הבילבורד הוט 100. אלן עבדה עם ג'וליה מייקלס על מספר שירים באלבומה של קרפנטר, והשתיים שרות ביחד ברצועה "Coincidence". אלן הוציאה באוגוסט 2024 אלבום סולו עצמאי, ששיריו נכתבו בין השנים 2018–2024, ששונים בסגנונם מהפופ העכשווי.

## השפעות מוזיקליות
אלן חובבת אמנים מגוונים, ביניהם וינס גיל, The Cardigans, דונה סאמר ואדריאן לנקר מלהקת ביג ת'יף. היא למדה להעריך את המוזיקה של כותבים כמו קרול קינג, ג'ון פריין ודולי פרטון, לצד להיטי הפופ של מקס מרטין.

## סגנון כתיבה
בתהליך הכתיבה שלה עם אמנים אחרים היא מתחילה עם הפזמון, בניגוד לכתיבה אישית שלה שבה היא מתחילה מהבית הראשון. אלן מציינת שהיא מנסה לשמור על איזון בין עבודה בקצב מהיר לבין חוויות חיים שמהן אפשר לשאוב השראה לכתיבה. היא מציינת ששילוב בין קריירת כתיבה לאחרים לקריירת סולו מאפשר לה להמשיך לאהוב את המוזיקה שהיא יוצרת.

## דיסקוגרפיה
* 2024: *Amy Allen*

### עם Amy & The Engine
* 2015: *Summer Of '15 Sampler*
* 2016: *TandeMania*
* 2017: *Get Me Outta Here!*

### בתור פזמונאית

## פרסים ומועמדויות

## קישורים חיצוניים

* 

## הערות שוליים

קטגוריה:אמריקאים ילידי מיין
קטגוריה:בוגרות בוסטון קולג'
קטגוריה:בוגרי בוסטון קולג'
קטגוריה:בוגרות מכללת ברקלי למוזיקה
קטגוריה:בוגרי מכללת ברקלי למוזיקה
קטגוריה:זמרות אמריקאיות
קטגוריה:זמרים אמריקאים
קטגוריה:מפיקות מוזיקליות אמריקאיות
קטגוריה:פורבס 30Under30
קטגוריה:פזמונאיות אמריקאיות
קטגוריה:אמריקאיות שנולדו ב-1992
קטגוריה:אמריקאים שנולדו ב-1992
ז'יגמונד מאניאי

**ז'יגמונד מאניאי** (במקור **ז'יגמונד מַאנדל**, בהונגרית: **Mányai Zsigmond**; בודפשט, 13 בפברואר 1877 – בודפשט, 30 בינואר 1922) היה זמר אופרה (בריטון) יהודי-הונגרי, אביו של השחקן לאיוש מאניאי, סבה של השחקנית ז'וז'ה מאניאי.

## ביוגרפיה
ז'יגמונד מאניאי נולד במשפחה יהודית כבנם של יוז'ף מַנְדל (סיטונאי) ושרולטה קליין. הוא הפך לתלמיד האקדמיה למוזיקה ע"ש פרנץ ליסט בשנת 1893, וסיים את לימודיו כמה חודשים בלבד לאחר תחילת שנתו השנייה, בשנת 1894 ופרש ב-20 בנובמבר.

הוא החל את הקריירה שלו בתיאטרון הלאומי (ההונגרי) בקולוז'וואר בשנת 1899, משם עבר כסטודנט במלגה לבית האופרה של בודפשט על פי חוזה שהחתים אותו המלחין ומנצח רז'ה (ראול) מאדר. בשנים 1901–1902 הוא היה במאי ושחקן באופרה של ברטיסלבה. בשנת 1902 נסע לווינה. לאחר מות אמו פרש מהבמה לתקופה מסוימת, עסק במסחר, אך לאחר מלחמת העולם הראשונה הופיע שוב על במת "תיאטרון הפארק העירוני" (Városligeti Színház). הוא היה זמר בריטון בעל קול נעים. מותו הפתאומי נגרם על ידי דלקת ריאות, ושפעת. מקום קבורתו נמצא בבית הקברות היהודי ברחוב קוזמה.

## חייו הפרטיים
אשתו הייתה פלורה קראוס, בתם של לאיוש קראוס ושל רגינה אוברזון, הוא נשא את פלורה לאישה ב-5 בפברואר 1911 בעיר קסטהיי.

## תפקידיו העיקריים
* מסקאני: אבירות כפרית – אלפיו
* אמברואז תומא: מיניון – לותריו
* ורדי: הטרובדור – הרוזן לונה
* ורדי: ריגולטו – מונטרון
* ורדי: לה טרוויאטה – הברון דופל

## לקריאה נוספת
* לקסיקון התיאטרון ההונגרי. עורך ראשי. ג'רג' סקיי. בודפשט, 1994.
* לקסיקון המשחק ההונגרי. אלאדר שופפלין. בודפשט, איגוד השחקנים הלאומי והמכון לפנסיה, 1929.

## קישורים חיצוניים

## הערות שוליים

קטגוריה:זמרי אופרה יהודים
קטגוריה:זמרי בריטון
קטגוריה:בודפשט: אישים
קטגוריה:בוגרי האקדמיה למוזיקה ע"ש פרנץ ליסט
קטגוריה:שחקני תיאטרון יהודים הונגרים
קטגוריה:זמרי אופרה יהודים הונגרים
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1877
קטגוריה:הונגרים שנפטרו ב-1922
דאר אל-מוואקיט

[ממוזער|250px|שמאל|חדר המוואקיט ב[אוניברסיטת אל-קרוויין, בפאס, מרוקו]]
**דאר אל-מוואקיט** (בערבית: **دار المؤقت**) הוא חדר או מבנה המלווה במסגד ששימש את האחראי על זמני התפילות. שומר זה שימש בתור קצין המופקד על שמירת זמני התפילה הנכונים והודעתם למואזין במסגד. מונח זה היה המונח הערבי שניתן מבנים כאלה שנוספו במסגדים רבים במרוקו בתקופת השושלת המרינית וגם בתקופת האימפריה העות'מאנית. במקומות בהם העות'מאנים שלטו נודעה המקבילה למבנים כאלה בשם "מובאקיתהאנה" (Muvakkithane - "אכסניית המוואקיט").

מוסלמים המקיימים את "הסלאח" שהיא התפילה הטקסית היומית בזמנים שנקבעו על בסיס החדית' או המסורת של מוחמד (בשנים 570–632 לערך). בכל יום מתקיימות חמש תפילות חובה עם טווחים ספציפיים של זמנים מותרים שנקבעים על ידי תופעות אסטרונומיות יומיומיות. לדוגמה, זמן תפילת המגריב מתחיל לאחר השקיעה ומסתיים כאשר הדמדומים האדומים נעלמו. מכיוון שזמני ההתחלה והסיום לתפילה קשורים לתנועת השמש השמשית, הם משתנים לאורך השנה ותלויים בקו הרוחב ובאורך המקומי כאשר הם באים לידי ביטוי בזמן המקומי. המושג: "מיקאט" במובן של "זמן תפילה" מופיע בקוראן ובחדית' אם כי הקוראן אינו מגדיר במפורש את אותם זמנים. המונח: "אילם אל-מיקאט" מתייחס לחקר קביעת זמני התפילה בהתבסס על מיקום השמש והכוכבים בשמיים ותועד עוד מימי האסלאם הראשונים.

החובה העיקרית של המוואקיט הייתה תזמון זמן והסדרת זמני התפילה היומיים במסגדים, מדרסות או מוסדות אחרים המשתמשים באסטרונומיה ובמדעים מדויקים אחרים. בשיאה בתקופת המאה ה-14 והמאה ה-15 המסגדים הגדולים העסיקו לעיתים קרובות אסטרונומים בולטים בתור תפקידי מוואקיטים בנוסף לוויסות זמני התפילה, הם כתבו חיבורים על אסטרונומיה, במיוחד על תזמון ושימוש בכלים נלווים כגון רביעיות ושעוני שמש. הם היו אחראים גם לעניינים דתיים אחרים הקשורים למומחיותם האסטרונומית, כגון שמירת לוח השנה האיסלאמי וקביעת הצ'יבלה (הכיוון למכה המשמש לתפילות).

## קישורים חיצוניים

קטגוריה:פאס: מבנים
קטגוריה:אסלאם
מואיז קיסלינג

**מואיז קיסלינג**, (בפולנית: **Moïse Kisling**; 22 בינואר 1891 – 29 באפריל 1953), היה צייר יהודי-צרפתי יליד פולין. הוא עבר לפריז בשנת 1910 בגיל 19, והתאזרח בצרפת בשנת 1915, לאחר ששירת ונפצע בלגיון הזרים הצרפתי במלחמת העולם הראשונה. הוא היגר לארצות הברית בשנת 1940, לאחר נפילת צרפת, וחזר לצרפת בשנת 1946.

## קורות חייו
קיסלינג נולד למשפחה יהודית בקרקוב, ב־22 בינואר 1891. למד באקדמיה לאמנויות יפות בקרקוב אצל יוזף פאנקייביץ'. מוריו עודדו את הצעיר לנסוע לפריז, צרפת, שנחשבה למרכז הבינלאומי ליצירתיות אמנותית בתחילת המאה ה-20. בשנת 1910 עבר קיסלינג למוֹנְמָרְטְר בפריז, בתחילה התגורר ברחוב דה ביו-ארטס, וכעבור כמה שנים ברובע מונפרנאס.

עם פרוץ מלחמת העולם הראשונה הוא התנדב לשירות בלגיון הזרים הצרפתי. לאחר שנפצע קשה בשנת 1915 בקרב על הסום, הוענקה לו אזרחות צרפתית.

הוא נישא לרנה קיסלינג (לבית גרוס) בשנת 1916, ונולדו להם שני בנים, ז'אן (1922) וגיא קיסלינג (1922).

## קריירה
קיסלינג התגורר ועבד במונפרנאס כחלק מהקהילה האמנותית הנודעת שלה, והצטרף לקהילת מהגרים המורכבת מאמנים ממזרח אירופה וכן מאמריקאים ובריטים. בשנים 1911–1912 שהה כמעט שנה בסֶרֱה . בשנת 1913 עבר לגור בבניין באטו-לבואר במונמארטר, שם התגורר זמן קצר.

בסופו של דבר בסביבות 1913 הוא התגורר ברחוב ג'וזף-בארה והיה לו סטודיו במונפרנאס, אולם הוא בילה זמן רב בדרום צרפת בשנות העשרים. קיסלינג שמר על בית המגורים והסטודיו בפריז ברחוב ג'וזף-בארה במהלך מלחמת העולם השנייה, ועם שובו לאחר המלחמה הבית גילה כי הבית הוחרם. באותו הבניין התגוררו האמנים ז'ול פסקין, ליאופולד זבורובסקי, ומאוחר יותר אמדאו מודיליאני.

הוא התיידד עם רבים מבני דורו, כולל אמדאו מודיליאני, שצייר דיוקן שלו בשנת 1915. סגנונו בציור נופים דומה לזה של מארק שאגאל. אהב לתאר את הגוף הנשי. ציורי עירום ודיוקנאות סוריאליסטיים זיכו אותו בפרסום רחב ביותר.

קיסלינג התנדב לשירות צבאי שוב בשנת 1940 במהלך מלחמת העולם השנייה, אף שהיה בן 49. כאשר הצבא הצרפתי נכנע לגרמנים, קיסלינג ברח לארצות הברית. הוא חשש בצדק לשלומו כיהודי בצרפת הכבושה. הוא הציג בעיר ניו יורק ובוושינגטון. הוא התיישב בדרום קליפורניה והציג שם את תערוכת האמנות הראשונה שלו בשנת 1942. משפחת קיסלינג התגוררה בסמוך לאלדוס האקסלי ומשפחתו בדרום קליפורניה, שם שהו שם עד 1946. קיסלינג חזר לצרפת לאחר המלחמה ותבוסת גרמניה.

## מותו ומורשתו
מואיז קיסלינג נפטר בביתו בבנדול, ב ב־29 באפריל 1953.

רחוב בעיירה Sanary-sur-Mer  נקרא על שמו.

עבודתו נמצאת באוספי מוזיאונים ציבוריים שונים, כולל במוזיאונים לאמנות בהרווארד, המוזיאון הבריטי, מוזיאון המטרופוליטן לאמנות, מוזיאון האמנות של טוקיו פוג'י, מוזיאון ישראל, ומוזיאון איקדה לאמנות המאה ה-20, בין היתר. אוסף גדול של יצירותיו של קיסלינג מוחזק על ידי מוזיאון הפטי פאלה בז'נבה, שווייץ.

## גלריה
 

Amedeo Modigliani 032.jpg | מודיליאני, דיוקן של מואיז קיסלינג,שמן על קנבס, 1915
File:Amedeo Modigliani - Madame Kisling (ca.1917).jpg | מודיליאני – גברת קיסלינג
File:Modigliani.Moise Kisling.JPG | מודלייני – מואיז קיסלינג



## קישורים חיצוניים

* 

## הערות שוליים

קטגוריה:ציירים יהודים צרפתים
קטגוריה:בוגרי האקדמיה לאמנויות היפות בקרקוב
קטגוריה:ציירים פולנים
קטגוריה:ציירים צרפתים
קטגוריה:צרפתים שנולדו ב-1891
קטגוריה:צרפתים שנפטרו ב-1953
מודיף

ממוזער|200px|שמאל|
ממוזער|200px|שמאל
**מודיף** (בערבית: **المضيف**, "המארח") הוא מבנה מסורתי המשמש את ערביי הביצות (המכונים "**מעדאן**", معدان) באזורי הביצות שבין נהרות פרת וחידקל בדרום עיראק. בתי המודיף בנויים מקנים ומסוף המכסים שטחים גדולים בתחומי מחייתם. המודיף הוא בית טקסי גדול המשמש להארחה או כמקום התכנסות לחתונות, לוויות וכדומה, והשימוש בו נעשה עבור תשלום לשייח' שהקימו.

מבני מודיף נבנו על ידי תושבי הביצות בדרום עיראק עוד בימי קדם. הגבהה מגולפת של מבנה כזה, המתוארכת לאמצע האלף השלישי לפנה"ס,;התגלתה בעתיקות אוּרוּכּ, וכיום נמצאת באוספי המוזיאון הבריטי בלונדון.

מודיף הוא סוג מיוחד של "סריפה", בתים צפים על משטחים עשויים גזעי עצים, קנים ובוץ, המשמש להתכנסות. סוגים אחרים של בתים בנויים מקנים הם ה"ראבה" (עם כניסות בשני הקצוות המשמשים כבית משפחתי) או "ביית" (המכיל חדר אחד בלבד). אלה בדרך כלל קטנים יותר ממודיף ומשמשים למגורים או לאחסון.

לכל שייח' מודיף המסוגל להכיל לפחות עשר נפשות. מספר הקשתות המשמשות במודיף מוכתב על ידי השבט וקבוצת המשפחה. לעיתים עוטר המודיף בצרורות קנים נוספים, המסודרים בתבניות קישוטיות וקבועים בחזית כדי לשמש כמזהה שבטי. הכניסה למודיף פונה תמיד לעיר מכה.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:עיראק: מבנים
קטגוריה:טיפוסי מבנים
נריס

**נֶרִיס** (בליטאית: **Neris**, בבלארוסית: **Вілія** או **וִיָאלִיָה** [Вяльля]) הוא הנהר השני בגודלו בליטא והוא היובל העיקרי של הנהר ניימן. מקורות המים של הנהר נמצאים בחלק הצפוני של רמות מינסק שבבלארוס, ומשם הוא זורם מערבה, עובר בווילנה, ממשיך במרכזה הדרומי של ליטא ומשם הוא זורם לנהר ניימן. מקום המפגש של 2 הנהרות הוא בקובנה. אורכו של הנהר הוא 510 קילומטרים.

נהר הנריס הוא בית גידול לדגי אלתית וטרוטה.

נהר הנריס תופס מקום נכבד בתרבות הליטאית. שם הנהר מוזכר לרוב ביצירות ספרותיות ובשירה הליטאית. המשוררת הליטאית סלומייה נריס  בחרה בשם העט שלה - "נריס", על שמו של הנהר.

## קישורים חיצוניים

## הערות שוליים

קטגוריה:קצרמר גאוגרפיה של בלארוס
קטגוריה:בלארוס: נהרות ונחלים
קטגוריה:ליטא: נהרות ונחלים
קטגוריה:נהרות גבול
סטריפה

250px|ממוזער|שמאל|הסטריפה בבוצ'אץ'
**סטריפה** (באוקראינית: **Стрипа**) הוא נהר הזורם דרומה לאורך 147 ק"מ במחוז טרנופול שבמערב אוקראינה ומתחבר אל הדניסטר. רוחב הנהר הוא כשלושים מטר. אגן הניקוז הנהר משתרע על 1,610 קמ"ר, שהם כ-12% משטחו של מחוז טרנופול. מי הנהר משמשים לתעשייה ולחקלאות. היישובים העיקריים לאורך הנהר הם זבורוב ובוצ'אץ'. בין שני יישובים אלה זורם הנהר בערוץ עמוק שבו מפלים רבים.

הנהר מוזכר באחדים מסיפוריו של ש"י עגנון העוסקים בעיר הולדתו בוצ'אץ'. בשנים 1915–1916 הנהר היה קו החזית בין צבא האימפריה הרוסית לבין הצבא האוסטרו-הונגרי. החורבן שהמיטה לחימה זו על בוצ'אץ' מתואר ברומן "אורח נטה ללון". בספרו "עיר ומלואה" מתאר עגנון את הסטריפה וגשריו שבבוצ'אץ':
:בין הפידור ולעיר מהלך לו הנהר סטריפא ועליו גשר של עץ מעשה ידי אומן. גשר זה דבר חידוש יש בו, תלוי הוא למעלה מן הנהר בלא שסומכות סומכות אותו, לא כרוב הגשרים שנשענים על עמודי עץ וברזל שתקועים בקרקע הנהר. יש קורין לו הגשר הארוך ויש קורין לו גשר הנחשים. ולשון אחרון עיקר, שהרי הגשר שבתוך העיר ארוך ממנו ועל שום צורתו יפה לו שמו, שדומה הוא מרחוק כנחש שפושט את ראשו מכאן ואת זנבו מכאן.

## קישורים חיצוניים

## הערות שוליים

קטגוריה:אוקראינה: נהרות ונחלים
יאן רובצ'ק

**יאן רובצ'ק** (בפולנית: **Jan Rubczak**; 18 בינואר 1882 – 27 במאי 1942) היה צייר ופוסט-אימפרסיוניסטי פולני ממוצא יווני.

## קורות חייו ויצירתו
בשנים 1904 עד 1911 הוא נרשם לאקדמיה לאמנויות יפות בקרקוב, שם למד אצל פלוריאן סינק ויוזף פאנקייביץ'. מאוחר יותר הוא למד באקדמיה לאמנות חזותית בלייפציג ובאקדמיה קולארוסי בפריז. בשנת 1911 הציג בסלון ד'אוטומן והציג את תערוכת היחיד הראשונה שלו בשנת 1913. בשנה שלאחר מכן הציג את תחריטיו בביאנלה בוונציה.

הוא השתייך לחברה המובחרת של האמנים הפולנים אגודת שטוקה, איתה הציג בבודפשט (1910), קרקוב (1911) וורשה (1912, 1923); הוא השתתף גם בתערוכות של קבוצת הפורמיסטים שהתארגנה בקרקוב (1917), לבוב (1918) ובפריז (1922).

עבודות הציור של רובצ'ק נקשרו בלא ספק עם הפוסט-אימפרסיוניזם הצרפתי שקודם על אדמת פולין על ידי פאנקייביץ'. בהשפעת המאסטר נוצרו ציורי טבע הדומם המוקדמים של האמן, המסודרים בקפידה על רקע בדים דקורטיביים, המשלבים בצורה הרמונית קווי מתאר עם רגישות צבע. בתקופה הצרפתית, אפנון עדין של כתמים צבעוניים עם קווי מתאר זורמים, שיקף את האסתטיקה שקידם בית הספר פונט-אבן (נוף מדרום צרפת, 1911). טווח הצבעים המועצם שיקף היטב את האווירה המוארת בשמש בתמונות שצוירו בדרום צרפת.

הוא ערך נסיעות רבות לבריטני ונורמנדי, שם צייר סצנות חוף. הסוכן והפטרון שלו היה המשורר והסוחר האמנותי הידוע, ליאופולד זבורובסקי. בשנת 1915 הוא הפך לאחד המייסדים של אגודת האמנים הפולנים. ("Société des Artistes Polonaise"). לאחר 1917 ניהל בית ספר לציור משלו בפריז. הוא המשיך להציג ברחבי פולין וארצות אחרות.

בשנת 1924 שב לפולין העצמאית, שם לימד ב"בית הספר החופשי לציור ורישום". בשנים 1931 עד 1932 עבד באקדמיה בקרקוב כעוזרו של יאן וינרסקי. במהלך תקופה זו, הוא חבר באגודת ידידי קרקוב לאמנויות יפות, שם שימש בתפקיד ארגוני.

בזמן מלחמת העולם השנייה, הוא נרצח באשוויץ, 1942

## גלריה

Rubczak-Cityscape.jpg|נוף ליד הים
File:Rubczak-Railway.jpg|מסילות ברזל
Rubczak-Churches.jpg|נוף עם כנסיות
Rubczak-Chapel.jpg|כנסייה עם חורבות
File:Rubczak-Brittany.jpg | בריטני
File:Rubczak-Boats.jpg | סירות
File:Rubczak-Concarneau.jpg | קונקרנו
File:Rubczak-Winter.jpg | חורף



## קישורים חיצוניים

## הערות שוליים

קטגוריה:ציירים פולנים
קטגוריה:בוגרי האקדמיה לאמנויות היפות בקרקוב
קטגוריה:פולנים שנולדו ב-1882
קטגוריה:פולנים שנפטרו ב-1942
דווין ואסל

**דווין ואסל** (באנגלית: **Devin Vassell**; נולד ב-23 באוגוסט 2000) הוא כדורסלן אמריקאי, המשחק בקבוצת סן אנטוניו ספרס מליגת ה-NBA, בעמדות הקלע והסמול פורוורד.

## קריירת מכללות
ואסל נולד בעיר לורנסוויל שבג'ורג'יה, ובשנת 2018 החל ללמוד באוניברסיטת המדינה של פלורידה. בעונתו הראשונה בקבוצת הכדורסל של האוניברסיטה – "פלורידה סטייט סמינולס" – שימש כשחקן ספסל, וקלע 4.5 נקודות בממוצע למשחק. בעונה הבאה זכה למקום קבוע בחמישיית הקבוצה, וסייע לה לרשום מאזן ניצחונות חיובי 26–5 עד להשבתת ליגת המכללות בשל מגפת הקורונה. ב-1 בפברואר 2020 קבע שיא קריירה של 27 נקודות במשחק מול וירג'יניה טק, בו קלע את כל 7 השלשות שזרק. לאורך העונה הוביל ואסל את קבוצתו בממוצעי נקודות (12.7), ריבאונדים (5.1) וחסימות (1.0) למשחק, וניצב במקום השני בממוצעי אסיסטים (1.6) וחטיפות (1.4) למשחק. במרץ 2020 הודיע על עזיבתו את האוניברסיטה לטובת התמודדות לבחירה בדראפט ה-NBA, יחד עם חברו לקבוצה פטריק ויליאמס.

## קריירה מקצועית
בדראפט ה-NBA 2020 נבחר ואסל בבחירה ה-11, על ידי סן אנטוניו ספרס.

## סטטיסטיקות הקריירה
### בליגת המכללות

### בעונה הסדירה של ה-NBA

## קישורים חיצוניים

## הערות שוליים

קטגוריה:אמריקאים ילידי ג'ורג'יה
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:ג'ורג'יה: כדורסלנים
קטגוריה:כדורסלני אוניברסיטת המדינה של פלורידה
קטגוריה:בחירות דראפט של סן אנטוניו ספרס
קטגוריה:כדורסלני סן אנטוניו ספרס
קטגוריה:אמריקאים שנולדו ב-2000
גשר מעגלי

[250px|ממוזער|שמאל|גשר רחוב יי וו ב[הונג קונג]]
[250px|ממוזער|שמאל|גשר הולכי הרגל בלוז'יאצ'י, [שאנגחאי]]
**גשר מעגלי** הוא גשר שנתיבו בנוי כמעגל, באופן שהנוסע או ההלך בו, או חלק מהם, מסוגל לנוע בו עד שישוב לנקודת המוצא שלו על הגשר.

מרבית הגשרים מסוג זה הם גשרים המיועדים להולכי רגל ולרוכבי אופניים. הם בנויים בדרך כלל מעל דרכים לרכב מנועי, תוך הפרדה מפלסית מהם. הם ממלאים עבור הולכי הרגל ורוכבי האופניים את התפקיד של מעגל תנועה.

## דוגמאות לגשרים מעגליים
* גשר ז'שוב – גשר להולכי רגל בעיר ז'שוב שבפולין
* גשר לוכטסינגל – גשר להולכי רגל בעיר רוטרדם שבהולנד.
* גשר הובנרינג  – גשר לרוכבי אופניים ליד העיר איינדהובן שבהולנד
* גשר לגונת אוויירו  – גשר להולכי רגל בפורטוגל
* גשר רחוב יי וו  – גשר מקורה להולכי רגל בהונג קונג
* גשר לוּגְ'יָאדְזְווֵי – גשר להולכי רגל בלוג'יאדזווי , אחד מרבעי העיר שאנגחאי שבסין
* גשר בנאנשאן – גשר מקורה להולכי רגל בעיר שנג'ן שבסין
* גשר לגונת גרסון – גשר לכלי רכב, הולכי רגל ורוכבי אופניים באורוגוואי. מבנה הגשר איננו מאפשר לכלי רכב לערוך הקפה מלאה רצופה שלו.

## קישורים חיצוניים

## הערות שוליים

מעגלי
Astroworld

**Astroworld** הוא אלבום האולפן השלישי של הראפר האמריקאי טראוויס סקוט. האלבום יצא לאור ב-3 באוגוסט 2018, על ידי חברות התקליטים קקטוס ג'ק רקורדס, גראנד האסטל רקורדס ואפיק רקורדס. האלבום יצא לאחר אלבומו השני של סקוט, Birds in the Trap Sing McKnight משנת 2016, ואלבומם המשותף של סקוט וקוואבו, Huncho Jack, Jack Huncho, משנת 2017.

האלבום מכיל הופעות אורח של קיד קאדי, פרנק אושן, דרייק, דה ויקנד, ג'יימס בלייק, פיליפ ביילי , 21 סבאג', סוואה לי, גאנה, נאב, קוואבו, טייקאוף, ג'וס וורלד, שק ווס ודון טוליבר, בין היתר. האלבום הופק על ידי מפיקים שונים, בהם סקוט עצמו, מייק דין, אלן ריטר , היט-בוי, וונדה-גירל , טיי קית' , טיים אימפלה, פרנק דוקס, סוני דיגיטל  ות'אנדרקאט.

האלבום הגיע היישר אל המקום הראשון במצעד הבילבורד 200, וקיבל מועמדות לפרס גראמי לאלבום הראפ הטוב ביותר בטקס פרסי גראמי ה-61, תוך שהשיר "Sicko Mode" היה מועמד לקטגוריות ביצוע הראפ הטוב ביותר ושיר הראפ הטוב ביותר.

האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2018, וסיכום האלבומים של העשור השני של המאה ה-21. בילבורד דירג את האלבום במקום ה-83 ברשימת "100 האלבומים הטובים ביותר של שנות ה-2010". בשנת 2022 האלבום דורג במקום ה-200 ברשימת 200 אלבומי ההיפ-הופ הטובים ביותר בכל הזמנים של מגזין רולינג סטון.

## רקע
שם האלבום הוכרז במאי 2016, והאלבום תוכנן לצאת במקור ב-2017. האלבום נקרא על שם פארק השעשועים "Six Flags AstroWorld"  שמוקם ביוסטון, טקסס, עד לסגירתו בשנת 2005. בריאיון ל-GQ בשנת 2017, דיבר סקוט על שם האלבום: "הם הורידו את Astroworld כדי לבנות עוד שטח דירות. ככה זה נשמע כמו לקחת לונה פארק מהילדים. אנחנו רוצים את זה בחזרה. אנחנו רוצים את הבניין בחזרה. בגלל זה אני עושה את זה. זה הוציא את הכיף מהעיר". סקוט תיאר את האלבום כהמשך לאלבום הבכורה שלו, Rodeo, משנת 2015, באומרו: "כל הרעיון שלי היה, אם ננעלת ב-Rodeo, בהחלט ננעלת ב-Astroworld. אני רק מסיים את הסאגה שהתחלתי באלבום הראשון שלי. זה אמור להיות האלבום השני שלי. הייתי צריך ללכת מהר, כי כמו שאמרתי, היו לי כל הרעיונות האלה, הייתי פשוט צריך לרדת ממש מהר, אבל עכשיו סוף סוף אני חוזר הביתה עם Astroworld".

## דירוגים

## רשימת רצועות

## מיקומי שיא

### מצעדי סוף שנה

### מצעדי עשור

## נתוני מכירות

## קישורים חיצוניים

## הערות שוליים

קטגוריה:אלבומי טראוויס סקוט
קטגוריה:אלבומים באנגלית
קטגוריה:אלבומים שהופקו על ידי בוי-1דה
קטגוריה:אלבומים שהופקו על ידי היט-בוי
קטגוריה:אלבומים שהופקו על ידי טיי קית'
קטגוריה:אלבומים שהופקו על ידי טראוויס סקוט
קטגוריה:אלבומים שהופקו על ידי מורדה ביטס
קטגוריה:אלבומים שהופקו על ידי מייק דין
קטגוריה:אלבומים שהופקו על ידי פרנק דוקס
קטגוריה:אלבומים שהופקו על ידי קוביטס
קטגוריה:אלבומי היפ הופ
קטגוריה:אלבומים שהגיעו למקום הראשון בניו זילנד
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הדני
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:זוכי פרסי ה-BET: מוזיקה: אלבום ההיפ-הופ הטוב ביותר
קטגוריה:אלבומי פלטינה כפולה באוסטרליה
קטגוריה:אלבומי פלטינה כפולה ומעלה בארצות הברית
קטגוריה:אלבומי יהלום בברזיל
קטגוריה:אלבומי חברת אפיק רקורדס
קטגוריה:אלבומי חברת קקטוס ג'ק רקורדס
פיליפ מקגינלי

**פיליפ קירן מקגינלי** (באנגלית: **Philip Kiaran McGinley**; נולד ב-6 ביוני 1981) הוא שחקן אנגלי, הידוע בעיקר מהופעתו בתפקיד אנג'וי הקשת בעונה השלישית של הסדרה "משחקי הכס" של רשת HBO.

## ביוגרפיה
מקגינלי נולד בליברפול וגדל בגולבורן הסמוך לעיר ויגאן. הוא למד בבית ספר יסודי אול סיינטס, בבית ספר תיכון גולבורן, בקולג' שש-שנתי וינסטנלי, בבית הספר למשחק אוקספורד, וב-Arts Educational Schools בלונדון. במשך שנים רבות היה חבר בתיאטרון לנוער בוויגאן עד שהחל ללמוד בבית ספר למשחק.

## תפקידים בתיאטרון
* "The Changeling" עם להקת התיאטרון Cheek by Jowl, בבימויו של דקלאן דונלן
* "תקוות גדולות" עם הלהקה השייקספירית המלכותית
* "קס" עם תיאטרון רויאל אקסצ'נג' במנצ'סטר
* בתפקיד טום הצעיר במחזה "Canary" בליברפול פלייהאוס
* בתפקיד וולדורף במחזה "Straight" בתיאטרון סטודיו בשפילד
* בתפקיד ישו במחזה "York Mystery Plays" בשנת 2016

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:אנגלים שנולדו ב-1981
בולרו (סוגה)

**בולרו** (בספרדית: **Bolero**) מתייחס לשתי סוגות שונות של מוזיקה היספנית בקצב איטי והריקודים הנלווים להם. הסוג העתיק ביותר של בולרו מקורו בספרד בסוף המאה ה-18 כסוג של מוזיקה סלונית, שהשפיעה על מלחינים של מוזיקת אמנות ברחבי העולם, המפורסמת ביותר בבולרו של מוריס ראוול, כמו גם בסגנון פלמנקו המכונה . מקורה של הסוגה האחרת הוא במזרח קובה בסוף המאה ה-19 כחלק ממסורת . הסוגה והזמרה במקצב 4/4, זכתה לפופולריות רחבה ברחבי אמריקה הלטינית לאורך המאה ה-20
וממשיכה לשגשג.

## ראו גם
* בולרו (ריקוד)

## קישורים חיצוניים

## הערות שוליים

קטגוריה:מוזיקה לטינו-אמריקאית
ננסי מקאלדוני

**ננסי איילין מקאלדוני** (באנגלית: **Nancy Eileen McEldowney**; נולדה ב-6 באוקטובר 1958) היא דיפלומטית אמריקאית ואקדמאית בסגל אוניברסיטת ג'ורג'טאון, שכיהנה כיועצת לביטחון לאומי של סגנית נשיא ארצות הברית. מקאלדוני מילאה שורה של תפקידים בשירות החוץ של ארצות הברית, הייתה שגרירת מדינתה בסופיה ועמדה בראש מכון שירות החוץ (FSI) בשנים 2013–2017. בראשית דצמבר 2020 הכריזה קמלה האריס, סגנית הנשיא הנבחר של ארצות הברית, כי בכוונתה למנות את מקאלדוני ליועצת לביטחון לאומי שלה.

## ביוגרפיה
מקאלדוני נולדה וגדלה בקלירווטר שבפלורידה. לאחר שסיימה את לימודיה בבית הספר התיכון בקלירווטר, המשיכה מקאלדוני ללימודי תואר ראשון במכללת ניו קולג' שבעיר סרסוטה. בהמשך השלימה לימודי תואר שני בבית הספר ליחסים בין-לאומיים ומדיניות ציבורית של אוניברסיטת קולומביה, וב. מקאלדוני למדה מספר שפות, בהן צרפתית, ספרדית, רוסית ולטינית, ועברה הכשרה מקצועית בערבית, אזרית, גרמנית וטורקית. ב-2001 הוענק לה הפרס הלשוני ע"ש סינקלייר.

מעבר לים כיהנה מקאלדוני כשגרירת ארצות הברית בבולגריה בין השנים 2008–2009, כסגנית ראש המשלחת האמריקאית בטורקיה (2005–2008) ובאזרבייג'ן (2001–2004). בשנת 2009 קיבלה מנשיא בולגריה גאורגי פרבאנוב את מדליית הכבוד של מסדר סטרה פלנינה (Stara Planina). היא קיבלה את פרס הביצועים הבכיר של משרד החוץ האמריקאי תשע פעמים ואת פרס הכבוד המצטיין קיבלה חמש פעמים.

בין השנים 2011–2013 הייתה נשיאה זמנית וסגנית נשיא בכירה באוניברסיטה לביטחון לאומי. קודם לכן, מ-2009 עד 2011, הייתה הסגנית הראשית לעוזר מזכירת המדינה של ארצות הברית לעניינים אירופיים.

בראשית פברואר 2013 החלה את כהונתה כמנהלת מכון שירות החוץ . במסגרת תפקיד זה, שימשה מקאלדוני כקצינת הלימוד הראשית של מחלקת המדינה האמריקאית. מכון שירות החוץ מספק הכשרה מקצועית לדיפלומטים אמריקאים בנושאים הנעים בין שפות זרות לכישורי מנהיגות, כולל מיומנויות ליבה דיפלומטיות כגון ניהול משא ומתן והסברה. בשנת 2013 קיבלה את פרס השירות האזרחי המצטיין מאת יושב ראש המטות המשולבים.

בנובמבר 2020 מונתה מקאלדוני לחברה מתנדבת בצוות המעבר הנשיאותי של הנשיא הנבחר של ארצות הברית ג'ו ביידן לתמיכה במאמצי המעבר השלטוני הקשורים למחלקת המדינה של ארצות הברית.

ב-3 בדצמבר 2020 הוכרז כי תהיה היועצת לביטחון לאומי של סגנית נשיא ארצות הברית הנבחרת קמלה האריס. ב-21 במרץ 2022 התפטרה מהתפקיד והוחלפה בפיליפ גורדון.

## קישורים חיצוניים

## הערות שוליים

קטגוריה:דיפלומטים אמריקאים
קטגוריה:סגל אוניברסיטת ג'ורג'טאון
קטגוריה:שגרירי ארצות הברית בבולגריה
קטגוריה:בוגרות אוניברסיטת קולומביה
קטגוריה:בוגרי אוניברסיטת קולומביה
קטגוריה:בוגרי האוניברסיטה לביטחון לאומי
קטגוריה:נשיאות ג'ו ביידן: אישים
קטגוריה:אמריקאיות שנולדו ב-1958
קטגוריה:אמריקאים שנולדו ב-1958
ז'וז'ה מאניאי

**ז'וז'ה מאניאי** (במקור שמה הפרטי היה **אנה קלרה**, (בהונגרית: **Mányai Zsuzsa**; בודפשט, 25 ביולי 1949 – בודפשט, 9 בינואר 1999) הייתה שחקנית יהודייה-הונגרייה.

## ביוגרפיה
אנה קלרה מאניאי נולדה במשפחה יהודית. אביה היה השחקן לאיוש מאניאי, ואמה השחקנית ז'וז'ה שימון. 

על פי עדותה מפיה:

"אני ילדה טובה גם היום, אני יודעת שההורים שלי גידלו אותי נורא בקפדנות. למשל, אם נכנסתי הביתה ברעש ובצלצולים, לא בירכתי לשלום, או אולי שכחתי לדפוק על דלת החדר של אבי, האוויר בבית קפא. כשהייתי בת ארבע כבר היה לי שעון, אך על אף שידעתי מה השעה שהוא מראה כל העת, עדיין איחרתי. אמא שלי קיבלה אותי במקרים אלה במילים: 'פגעת בי'. כאב לי לשמוע את זה. בסוף, אם כן, היה תמיד שבקביעת פגישה כלשהי אני הייתי שם ראשונה. דרך אגב, אהבתי את ההורים שלי. עד כמה? הנה זה: בגיל שבע הרגשתי שקרה לי עוול משום שלא ירשתי דבר משמה של אמי כי קראו לי קלרה מאניאי והיא ז'וז'ה שימון. לא תאמינו: כתבתי מכתב למשרד הפנים וביקשתי לשנות את שמי הפרטי. קרה נס: כמה ימים אחר כך כבר קראו לי בשמה של אמי. אהבתי להיות בבית. לא התעניינתי במגרש המשחקים, ברחוב, בשיטוטים, רק חיכיתי וחיכיתי שהורי יחזרו הביתה. אבי שיחק בתיאטרון הלאומי של בודפשט, אמי לימדה, ביימה או שיחקה. אמנים כה גדולים הגיעו אלינו הביתה מפעם לפעם שהרגשתי לידם כל דקה כמתנה. ובנוסף לכל זה הייתי ילדה יחידה במשפחה שקיבלה כמות אהבה וטיפול שלא ניתנים למדידה."

ז'וז'ה מאניאי סיימה את לימודיה בשנת 1971 באוניברסיטה לאמנויות התיאטרון והקולנוע. היא החלה מיד לשחק בתיאטרון הלאומי של בודפשט ובבמה העליזה. במקביל, הפכה לחברה בחברת הפקת הסרטים ההונגרית. עד מותה שיחקה בתיאטרון האופרטה של בודפשט. קיבלה על עצמה בעיקר תפקידים קומיים, אך שיחקה גם בתפקידי אופי.

ב-9 בינואר 1999, בגיל 49, שמה קץ לחייה במו ידיה. היא הובאה למנוחת עולמים בבודפשט ליד הוריה.

## תפקידי תיאטרון חשובים
* קטי (מולייר: *Les Précieuses ridicules*)
* קלינטיס (מולייר: *Amphitryon*)
* טווסה (ברכט – קורט וייל: אופרה בגרוש – Dreigroschenoper)
* מי צ'ו (ברטולט ברכט: הנשמה הטובה מסצ'ואן-Der gute Mensch von Sezuan)
* בקהיש (ז'אק אופנבך – אנרי מילהאק – פטר האקס: הלנה היפה)
* לינה (ולנטין פטרוביץ' קטייב – ג'ורג' אלדובולי נאג': יום ראשון המשוגע)
* קנגה (אלן אלכסנדר מילן – פרידייש קארינתי: פו הדוב)

## תפקידי קולנוע
### סרטים עלילתיים




### סרטי טלוויזיה וסדרות




## לקריאה נוספת

* Kortárs Magyar Színészlexikon, Magazin Kiadó 1991. ISBN 963 7764 01 1 לקסיקון השחקנים ההונגרי
* *[http://mek.oszk.hu/02100/02139/html/sz15/137.html Magyar színházművészeti lexikon.]* Főszerk. Székely György. Budapest: Akadémiai. 1994. ISBN 963-05-6635-4 לקסיקון הונגרי לאמנות הבמה
* Mányai Zsuzsa PORT.hu 
* HMDB

## קישורים חיצוניים

## הערות שוליים

קטגוריה:יהודיות הונגריות
קטגוריה:מתאבדים: אמנים
קטגוריה:שחקניות קולנוע וטלוויזיה יהודיות הונגריות
קטגוריה:בודפשט: אישים
קטגוריה:בוגרות האוניברסיטה לאמנויות התיאטרון והקולנוע
קטגוריה:שחקני קולנוע וטלוויזיה יהודים הונגרים
קטגוריה:יהדות בודפשט
קטגוריה:ילידות 1949
קטגוריה:הונגרים שנולדו ב-1949
קטגוריה:נפטרות ב-1999
סימקה אריאן

**סימקה אריאן** (בצרפתית: **Simca Ariane**) היא מכונית משפחתית גדולה מתוצרת יצרנית הרכב הצרפתית **[[סימקה]]**, שיוצרה בין השנים 1957–1963 בצרפת.

נוסף על כך, דגם "סימקה אריאן" יוצר בין השנים 1965–1967 בארגנטינה.

## "סימקה אריאן"

* יוצרו 166,363 יחידות.
* 4 דלתות.
* מנוע קדמי.
* מנוע בנזין.
* סוג הנעה: הנעה אחורית.
* קיבולת מכל דלק – 60 ליטר (דגם מנוע 1.3 ליטר).
* בארגנטינה יוצרו 507 יחידות (בין השנים 1965–1967) על ידי "Metalmecánica SAIC". הדגם היה קרוי "Simca Miramas", יוצר ברמות גימור: "Std" ,"Lujo".

### דגמים
* "Ariane 4" – בדגם הורכב מנוע 4 צילינדרים.
* "Ariane 8" – בדגם הורכב מנוע V8 צילינדרים.

## גלריה

קובץ:Simca Ariane (1960).jpg | "סימקה אריאן", שנת 1960
קובץ:Simca Ariane 4 (25502260968).jpg | "סימקה אריאן", דגם "Ariane 4"
קובץ:Simca Ariane (26349368204).jpg | "סימקה אריאן"
קובץ:Simca Ariane -besopha.jpg | "סימקה אריאן"
קובץ:Simca Ariane c.1957-59 (16809986842).jpg | "סימקה אריאן"
קובץ:Simca ariane back.jpg | "סימקה אריאן"
קובץ:1962 SIMCA ARIANE 4, AL-24-13, Horn, the Netherlands, pic1.JPG | "סימקה אריאן", שנת 1962
קובץ:Simca Ariane 4 - right view.jpg | "סימקה אריאן"


## ראו גם
* סימקה

## קישורים חיצוניים

* 

## הערות שוליים

אריאן
קטגוריה:מכוניות משפחתיות גדולות
קטגוריה:דגמי מכוניות שהושקו ב-1957
קטגוריה:מכוניות צרפתיות
קטגוריה:כלי רכב המורכבים בארגנטינה
Harder Than Ever

**Harder Than Ever** הוא אלבום הבכורה של הראפר האמריקאי ליל בייבי. האלבום יצא לאור ב-18 במאי 2018, על ידי חברות התקליטים 4 פוקטס פול, וולף-פאק מיוזיק גרופ, קוואליטי קונטרול מיוזיק גרופ, מוטאון רקורדס וקפיטול רקורדס. האלבום מכיל הופעות אורח של סטארליטו , דרייק, מאניבאג יו, גאנה, יאנג ת'אג, ליל עוזי ורט, אופסט והוד-ריץ' פאבלו ג'ואן. בנוסף, האלבום מכיל הפקות מוזיקליות של סאות'סייד , ויזי , טיי קית' , קוואי גלובל וטורבו , בין היתר.

## סינגלים
הסינגל המוביל של האלבום, "Southside", יצא להורדה דיגיטלית ב-8 במאי 2018, יחד עם וידאו קליפ. השיר הופק על ידי סאות'סייד. את הקליפ ביים אדגר אסטבס.

הסינגל השני מתוך האלבום, "Yes Indeed", בהשתתפות דרייק, יצא לאור ב-15 במאי 2018. את השיר הפיק ויזי.

## ביקורת
האלבום זכה בעיקר לביקורות חיוביות. באתר Album of the Year, זכה האלבום לציון ממוצע משוקלל של 70 מתוך 100, בהתבסס על שתי ביקורות.

אוון ריטלבסקי מפיצ'פורק העניק לאלבום ביקורת מעורבת ונתן לו ציון של 6.6 מתוך 10. אף על פי שסיים את תיאור אלבום הבכורה של ליל בייבי במילים: "מרשים מבחינה טכנית: מלוטש, יעיל, אך גם סוג של תיאור חסר תואר", הוא גם הצהיר כי "הראפ של בייבי אינו מהבהב יותר מחושו האופנתי. הוא מתחרז בזרם מחשבה מכוון וחצי מושר, כמו מעין ניואנס של ריץ' הומי קוואן. ברמה הטכנית גרידא, הוא מרשים".

## הצלחה מסחרית
האלבום הגיע בשיאו למקום השלישי במצעד הבילבורד 200, וצבר 71,000 יחידות שקולות לאלבום בשבוע הראשון שלו. האלבום הפך להוצאה הראשונה של ליל בייבי שהגיעה לעשירייה הפותחת במצעדי הבילבורד. בשבוע השני, ירד האלבום למקום השביעי במצעד וצבר 45,000 יחידות נוספות. בשבוע השלישי, ירד האלבום למקום התשיעי וצבר 37,000 יחידות נוספות. בשבוע הרביעי, נותר האלבום במקום התשיעי והרוויח 34,000 יחידות, תוך שצבר 184,000 יחידות שקולות לאלבום סך הכל בארבעת השבועות הראשונים לצאתו. נכון לדצמבר 2018, האלבום צבר 717,000 יחידות שקולות לאלבום בארצות הברית. ב-28 בפברואר 2020 קיבל האלבום את תואר הפלטינה מאיגוד תעשיית ההקלטות האמריקאי, על מכירות של כמיליון עותקים בארצות הברית סך הכל.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי בכורה מ-2018
קטגוריה:אלבומי ליל בייבי
קטגוריה:אלבומי חברת מוטאון
קטגוריה:אלבומי חברת קפיטול רקורדס
קטגוריה:אלבומים שהופקו על ידי טיי קית'
קטגוריה:אלבומים שהופקו על ידי לונדון און דה טראק
קטגוריה:אלבומי פלטינה בארצות הברית
אלבום הפתעה

[ממוזער|279x279px|[טיילור סוויפט, שהוציאה את אלבום ההפתעה *[[Folklore (אלבום של טיילור סוויפט)|Folklore]]*, שהוכתר ל"אלבום השנה" של רולינג סטון וטיים.]]
**אלבום הפתעה** או **מהדורת הפתעה** הוא מונח המתייחס להוצאת אלבום ללא הודעה, שיווק או קידום מכירות מוקדמים מסוימים. האסטרטגיה השיווקית הזו מנוגדת להוצאת אלבומים באופן מסורתי, שהוא בעצם הוצאת סינגלים וסינגלים שיווקיים, יציאה לסיבובי הופעות, הוצאת וידאו קליפים וכולי. לעיתים קרובות, יציאתו של אלבום הפתעה כרוכה בהודעה רגעית, ללא התראה מוקדמת.

האסטרטגיה הזו התפתחה בין היתר בשל שכיחות דליפות האלבומים באינטרנט במהלך שנות האלפיים.

## היסטוריה
אלבום האולפן של להקת הרוק האנגלית רדיוהד משנת 2007, *[[In Rainbows]]*, נחשב לעיתים קרובות כאלבום ההפתעה הראשון. דרך הוצאת האלבום הייתה ייחודית ועוררה תגובות סוערות (חיוביות ברובן) בתעשיית המוזיקה העולמית. האלבום יצא לאור בשלושה פורמטים שונים: הורדה דיגיטלית, מארז מהודר וגרסת CD/תקליט קונבנציונלית.

בשנת 2020, יצא אלבום ההפתעה *[[Folklore (אלבום של טיילור סוויפט)|Folklore]]*, של הזמרת-יוצרת האמריקאית טיילור סוויפט. האלבום יצא לאור ב-24 ביולי 2020, על ידי חברת התקליטים ריפבליק רקורדס. האלבום יצא אחד עשר חודשים לאחר צאת אלבומה השביעי, *[[Lover]],* שיצא בשנת 2019. האלבום נוצר במהלך בידוד שאירע במגפת הקורונה והוא הופק על ידי ג'ק אנטונוף, ארון דסנר וסוויפט עצמה. האלבום הוא אלבום הפתעה שהופץ 16 שעות לאחר ההכרזה עליו והוא כלל לא מאפיין את סוגת המיינסטרים שאפיינה את שאר אלבומיה של סוויפט, תוך שהוא עצמו כולל את הסוגות הבאות: אינדי פולק, רוק האלטרנטיבי, אלקטרו-פולק ופופ צ'מבר.

## אלבומי הפתעה בולטים
להלן רשימה חלקית של אלבומי הפתעה בסדר כרונולוגי:
* רדיוהד – *[[In Rainbows]]* (2007)
* ניין אינץ' ניילז – *Ghosts I–IV* ו-*The Slip* (2008)
* פרנק אושן – *Channel Orange* (2012)
* ביונסה – *[[Beyoncé (אלבום)|Beyoncé]]* (2013)
* יו 2 – *[[Songs of Innocence (אלבום של U2)|Songs of Innocence]]* (2014)
* דרייק – *[[If You're Reading This It's Too Late]]* (2015)
* מיילי סיירוס – *[[Miley Cyrus & Her Dead Petz]]* (2015)
* ביונסה – *[[Lemonade (אלבום של ביונסה)|Lemonade]]* (2016)
* אמינם – *[[Kamikaze]]* (2018)
* ג'יי קול – *[[KOD]]* (2018)
* אמינם – *[[Music to Be Murdered By]]* (2020)
* צ'ילדיש גמבינו – *3.15.20* (2020)
* דרייק – *[[Dark Lane Demo Tapes]]* (2020)
* טיילור סוויפט – *[[Folklore (אלבום של טיילור סוויפט)|Folklore]]* ו-*[[Evermore (אלבום)|Evermore]]* (2020)

## קישורים חיצוניים

* אלבום ההפתעה ''Folklore'' על פי בילבורד

## הערות שוליים

*
הפתעה
הקבינט של ארצות הברית בממשל הרברט הובר

300px|ממוזער|שמאל|הקבינט של הנשיא הובר, 1929
**הקבינט של ארצות הברית בממשל הרברט הובר** כיהן במשך תקופת כהונה נשיאותית אחת - ממועד השבעת הנשיא הרברט הובר ב-4 במרץ 1929 ועד לסיום כהונתו ב-4 במרץ 1933.

## הרכב הקבינט
הקבינט כלל 11 בעלי תפקידים. בסך הכל כיהנו בו 16 גברים.

הנשיא הובר כלל בקבינט שלושה בעלי תפקידים שכיהנו בו בשלהי כהונתו של קודמו קולידג' - מזכיר המדינה קלוג, מזכיר האוצר מלון ומזכיר העבודה דייוויס. קלוג הוחלף בתוך שבועות מעטים. מלון ודייוויס מונו במקור על ידי הנשיא הרדינג ב-1921 וכיהנו בתפקידיהם תחת שלושה נשיאים רצופים. מלון כיהן במשך כמעט 11 שנים. דייוויס שימש כמזכיר העבודה במשך למעלה מתשע וחצי שנים.

## חברי הקבינט
### מזכירי מחלקות הממשל
* מזכיר המדינה: פרנק קלוג (1929), הנרי סטימסון (1929–1933)
* מזכיר האוצר: אנדרו ויליאם מלון (1929–1932), אוגדן מילס (1932–1933)
* מזכיר המלחמה: ג'יימס גוד (1929), פטריק הארלי (1929–1933)
* התובע הכללי: ויליאם מיצ'ל (1929–1933)
* המנהל הכללי של הדואר: וולטר פולגר בראון (1929–1933)
* מזכיר הצי: צ'ארלס אדמס (1929–1933)
* מזכיר הפנים: ריי ליימן וילבור (1929–1933)
* מזכיר החקלאות: ארתור הייד (1929–1933)
* מזכיר המסחר: רוברט למונט (1929–1932), רוי צ'ייפין (1932–1933)
* מזכיר העבודה: ג'יימס ג' דייוויס (1929–1930), ויליאם דואק (1930–1933)

### בעלי תפקידים ברמת הקבינט
* סגן הנשיא: צ'ארלס קרטיס (1929–1933)

*
הובר
Birds in the Trap Sing McKnight

**Birds in the Trap Sing McKnight** הוא אלבום האולפן השני של הראפר האמריקאי טראוויס סקוט. האלבום יצא לאור ב-2 בספטמבר 2016, על ידי חברות התקליטים גראנד האסטל רקורדס ואפיק רקורדס. האלבום הוצג בבכורה באופן אקסקלוסיבי בתוכנית הרדיו של טראוויס סקוט וצ'ייס בי, Wav Radio, בביטס 1  ואפל מיוזיק. האלבום מכיל הופעות אורח של אנדרה 3000, בלאק יאנגסטה , קיד קאדי, נאב, 21 סבאג', קנדריק לאמאר, ברייסון טילר, יאנג ת'אג, קוואבו, קיי פורסט ודה ויקנד. בהפקת האלבום השתתפו מפיקים רבים, בהם נאב, וינילז , מייק דין, קארדו , פרנק דוקס ואלן ריטר , בין היתר.

האלבום נתמך על ידי שלושה סינגלים: "Wonderful", "Pick Up the Phone" ו-"Goosebumps". האלבום קיבל בעיקר ביקורות חיוביות ממבקרי המוזיקה, והגיע היישר אל המקום הראשון במצעד הבילבורד 200, תוך שנמכר בכ-88,000 עותקים בשבוע הראשון לצאתו.

## רקע
ב-4 בינואר 2016, סקוט הודיע בחשבון הסנאפצ'ט שלו כי יחשוף את שם האלבום החדש שלו באותה העת. תוך כדי נסיעה, סקוט צייץ בטוויטר את שם האלבום. תחילה, הסיר את כל הציוצים שלו והכריז על שם האלבום בסיבוב ההופעות של הזמרת ריהאנה, Anti World Tour. בראיון שנערך עם מגזין הבילבורד, הסביר את משמעות שם אלבומו: "האלבום הבא שלי, Birds in the Trap Sing McKnight, הוא בעצם על כל החברים שלי שגדלים כאן [במיזורי סיטי]. אני לא אומר שזו מלכודת, אנחנו לא בפרויקטים הקודמים, אבל זה כמו מלכודת חברתית. זו מלכודת של קשר חברתי ממה שאתה רוצה לעשות ואיך שאתה רוצה לבטא את עצמך. אני מרגיש שכולם פשוט מכווצים על ידי הוריהם או רק מהחיים".

ב-30 במרץ 2016, סקוט ויאנג ת'אג הודיעו כי יוציאו את שירם "בימים הקרובים". באפריל 2016, בזמן שסקוט הופיע ביוסטון, הוא הציג תצוגה מקדימה של קטע מהשיר. במועדון הלילה "Paris Nightclub" שבשיקגו, ניגן סקוט את הגרסה המלאה של השיר, שנקרא "Pick Up the Phone", ובשיר השתתף גם הראפר קוואבו. ב-18 במאי 2016 ביצע סקוט מופע הפתעה באטלנטה ואישר את יציאתו הקרובה של האלבום באומרו "אני מוציא את האלבום החדש שלי בעוד כמה ימים". בהמשך, חשף כי באלבום יופיעו "כמה מהאמנים המועדפים עליי".

ב-26 ביולי 2016, בהופעה בקוני איילנד, הכריז סקוט על תאריך צאתו של האלבום, אולם האלבום החמיץ את תאריכי צאתו עקב "קשיים טכניים" פעמיים. לאחר אירוע חינמי בשם "Wav Party" בלוס אנג'לס, הוצג הווידאו קליפ לשיר "90210", ואילו הקליפ של "Pick Up the Phone" פורסם בחשבון ה-Vevo של סקוט ביוטיוב. סקוט חשף כי גם קיד קאדי וקנדריק לאמאר ישתתפו באלבומו, בשירים בהפקת קאשמר קאט . ב-25 באוגוסט 2016 הודיע מייק דין כי האלבום מתעכב שוב, עקב השלמת המיקס של האלבום. ב-31 באוגוסט 2016 הודיע סקוט על תאריך יציאה סופי לאלבום בעמוד האינסטגרם שלו.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי טראוויס סקוט
קטגוריה:מהדורות אייטונס בלעדיות
קטגוריה:אלבומים שהופקו על ידי בוי-1דה
קטגוריה:אלבומים שהופקו על ידי היט-בוי
קטגוריה:אלבומים שהופקו על ידי טראוויס סקוט
קטגוריה:אלבומים שהופקו על ידי מורדה ביטס
קטגוריה:אלבומים שהופקו על ידי מייק דין
קטגוריה:אלבומים שהופקו על ידי פרנק דוקס
קטגוריה:אלבומים שהופקו על ידי קשמיר קאט
קטגוריה:אלבומי היפ הופ
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי פלטינה בארצות הברית
קטגוריה:אלבומי חברת אפיק רקורדס
אברהם סאבו

**אברהם סאבו** (1946 – 6 בפברואר 2023) היה כדורגלן ישראלי, ששיחק בעמדת החלוץ.

## קריירה
סאבו שיחק במחלקת הנוער של בית"ר נתניה ובהמשך בקבוצה הבוגרת. בספטמבר 1965 ביקש להיכנס לשנת הסגר לאחר שלא שוחרר למכבי נתניה, אך במרץ 1966 חזר לקבוצתו. בסיום העונה אושרה מכירתו, והוא עבר למכבי נתניה. ב-17 באפריל 1971, כבש סאבו שער ניצחון בדקה ה-69 במשחק הבית נגד הפועל כפר סבא, אשר העניק לנתניה את תואר האליפות הראשון של המועדון בעונת 1970/1971. ב-1973 עבר סאבו לבית"ר ירושלים וזכה בגביע המדינה הראשון של הקבוצה, בעונת 1975/1976. בסיום עונה זו עזב את הקבוצה וחזר לבית"ר נתניה.

סאבו היה חבר בסגל נבחרת ישראל והופיע במשחק אחד, ב-10 בנובמבר 1970 במשחק ידידות נגד נבחרת אוסטרליה.

## תארים
;מכבי נתניה
*אליפות (1): 1970/1971
*אלוף האלופים (1): 1971

;בית"ר ירושלים
*גביע המדינה (1): 1975/1976

## הערות שוליים

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:נתניה: כדורגלנים
קטגוריה:כדורגלני בית"ר נתניה
קטגוריה:כדורגלני מכבי נתניה
קטגוריה:כדורגלני בית"ר ירושלים
קטגוריה:כדורגלני נבחרת ישראל
קטגוריה:ישראלים ילידי איטליה
קטגוריה:ישראלים שנולדו ב-1946
קטגוריה:ישראלים שנפטרו ב-2023
צבי מויססקו

**צביקה (צבי) מויססקו** (13 בספטמבר 1939 – 4 בינואר 2013) היה כדורגלן ומאמן ישראלי, ששיחק במכבי נתניה ונבחרת ישראל בעמדת המגן. יקיר העיר נתניה לשנת 2010 (תש"ע).

## ביוגרפיה
מויססקו נולד ב-1939 ברומניה. בשנת 1948 עלה יחד עם אחיו הגדול וללא הוריו לישראל, ונשלח למחנות המעצר בקפריסין עד ששב לישראל לאחר כשמונה חודשים. ב-1957 הצטרף לקבוצת הנוער של מכבי נתניה, ובאותה עונה עבר לקבוצה הבוגרת של המועדון. ב-1960 היה למוזמן הראשון ממכבי נתניה לנבחרת ישראל, אך בסוף שנה זו נפצע קשה ברגלו ונעדר מספר חודשים. בהמשך שיחק לפרקים במכבי נתניה אך לא הצליח לשחזר את יכולתו בעקבות אותה הפציעה, וב-1964 פרש ממשחק.

למויססקו 8 הופעות במדי נבחרת ישראל. הופעתו הראשונה הייתה ב-3 באפריל 1960 במוקדמות אולימפיאדת רומא נגד נבחרת יוון, והוא היה שותף בשלושה משחקים במסגרת גביע אסיה 1960.

לאחר פרישתו עבר לקריירת אימון של נערים ונוער במכבי נתניה ובית"ר טוברוק.

בשנת 2010 הוענק למויססקו עיטור יקיר העיר נתניה לשנת תש"ע . 

צבי מויססקו נפטר ב-4 בינואר 2013 בנתניה בגיל 73, והובא למנוחות בבית העלמין בשכונת שיכון ותיקים בעיר . על  נקרא שמו רחוב בשכונת פולג בעיר.

## קישורים חיצוניים
* עמוד השחקן של צבי מויססקו באתר ההתאחדות לכדורגל בישראל

## הערות שוליים

קטגוריה:כדורגלנים ישראלים
קטגוריה:מגני כדורגל ישראלים
קטגוריה:נתניה: כדורגלנים
קטגוריה:כדורגלני מכבי נתניה
קטגוריה:כדורגלני נבחרת ישראל
קטגוריה:כדורגלני גביע אסיה 1960
קטגוריה:מאמני כדורגל ישראלים
קטגוריה:יקירי נתניה
קטגוריה:ישראלים ילידי רומניה
קטגוריה:ספורטאים שעל שמם רחובות בישראל
קטגוריה:אישים הקבורים בנתניה
קטגוריה:ישראלים שנולדו ב-1939
קטגוריה:ישראלים שנפטרו ב-2013
פרס אמי לבידור בפריים טיים למיני-סדרה הטובה ביותר

**[[פרס אמי לבידור בפריים טיים]] למיני-סדרה הטובה ביותר** מייצג מצוינות בקטגוריית המיני-סדרה המורכבת משני פרקים או יותר, עם זמן ריצה כולל של 150 דקות לפחות.

## זכיות ומועמדויות

## שיאני זכיות
* **3 זכיות:** חשוד ראשוני
* **2 זכיות:** סיפור פשע אמריקאי

## שיאני מועמדויות
* **5 מועמדויות:** חשוד ראשוני
* **4 מועמדויות:** אימה אמריקאית
* **3 מועמדויות:** פארגו, הורנבלואר – ימאי וג'נטלמן
* **2 מועמדויות:** דברי הימים של אדמס, פשע אמריקאי, סיפור פשע אמריקאי, קולומבו, גאון, לות'ר, McCloud

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
*
מיני-סדרה הטובה ביותר